કલોલના સાંતેજ ગામેથી પસાર થતી નર્મદા કેનાલની ધોળકા સબ કેનાલમાં ગત રોજ બપોરના સુમારે કેટરીંગમાં કામ કરતા પાંચ યુવાનો ન્હાવા માટે પડયા હતા જેમા એક યુવકનો કેનાલમાં પગ લપસી ગયો હતો અને તેને બચાવવાના પ્રયત્નમાં ચાર યુવાનો ડુબી જતા તેમના મોત નિપજયાં હતા જયારે એક યુવકને સ્થાનિક લોકોએ ડુબતા બચાવી લઈ બહાર કાઢતા તેનો આબાદ બચાવ થયો હતો બનાવને લઈ આસપાસમાં અરેરાટી સાથે ઘેરા શોકની લાગણી ફરી વળી હતી ઘટના સ્થળે દોડી ગયેલ ફાયર બ્રીગેડે લાશોને બહાર કાઢવા કામગીરી હાથ ધરી હતી.